cyanic-selkie/wikianc huggingface dataset:
Anna de Villiers
Vroeë lewe en skoolopleiding
Anna Johanna Dorothea de Villiers is op 24 Desember 1900 op die ou wynplaas Saxenburg naby Kuilsrivier in die distrik Stellenbosch gebore. Haar ouers is George Jacob de Villiers en Anna Johanna Jacoba Bester. Sy is die oudste van ses kinders en sy het vier susters en ’n broer. Haar eerste skoolopleiding ontvang sy deur Nederlands as voertaal, eers van ’n goewernante en later van ’n man wat deur haar vader in diens geneem word om sy kinders te leer aangesien die naaste skool te ver is. Daarna is sy vier jaar lank op skool op Laerskool Kuilsrivier en vervolgens gaan sy skool aan die Hoër Meisieskool Bloemhof in Stellenbosch, waar sy in 1918 matrikuleer.
Verdere studie en loopbaan
duimnael|regs|320px|Die laaste personeel van die [[Hugenote-kollege|Hugenote-universiteitskollege, 1950. Dr. De Villiers sit voor in die middel.]]
Pous Innocentius VIII
Die kollege van kardinale
Pous Innocentius VIII het slegs een konsistorie gehou, waartydens hy agt kardinale aangestel het.
Anna de Villiers
Verdere studie en loopbaan
Sy sit haar studie voort aan die Universiteit van Stellenbosch, waar sy die B.A.-graad in 1921 en ’n Hoër Sekondêre Onderwysdiploma in 1922 verwerf. In 1924 behaal sy ook die M.A.-graad met ’n verhandeling oor Die plaas van Guido Gezelle in die Vlaamse letterkunde. Sy gee ’n ruk onderwys by skole in Riversdale, Oudtshoorn en Wynberg en is dan vanaf 1927 verbonde aan die personeel van die Woordeboek van die Afrikaanse Taal (WAT) onder redaksie van professor J.J. Smith. Daarna is sy vanaf 1930 vir drie jaar vertaler by die sensuskantoor (Departement van Statistiek) in die Staatsdiens. In hierdie tyd studeer sy verder aan haar doktorsgraad onder professor dr. E.C. Pienaar en behaal in 1934 die D.Litt.-graad aan die Universiteit van Stellenbosch met ’n proefskrif oor Die Hollandse Taalbeweging in Suid-Afrika.
Pous Innocentius VIII
Nota
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.
Tangerang
Tangerang is 'n stad en lê in die provinsie Banten in Indonesië op die eiland Java. Tangerang is net noord van Suid-Tangerang in die Metropolitaanse Hoofstadgebied van Djakarta geleë.
Leeu (dubbelsinnig)
'n Leeu is 'n soogdier van die familie Felidae, maar kan ook na enige van die volgende verwys:
In sport:
In sterrekunde:
Ander:
Tangerang
Buurte
Tangerang het 13 Buurte/administratiewe Distrikte (Indonesies: kecamatan):
Laugarbakki
Laugarbakki is 'n dorp reg teen hoofweg 1 in Miðfirði in Vestur-Húnavatnssýslu (Ysland). Op 1 Januarie 2011 staan die bevolking op 57. In 1998 was dit 89.
Laugarbakki verdeel in drie kerne. Die grootste en noordelikste kern, wat die naaste aan hoofweg 1 lê, sluit 'n gemeenskapsentrum, swembad (wat in twee warmbaddens omskep is), en winkels in. Die middekern bestaan uit verskeie geboue, insluitend woonstelle vir bejaardes. Die suidelike kern beslaan skole en woonstelle vir onderwysers.
Ná die samesmelting van distrikte en munisipaliteite in Húnaþing vestra is die primêre skole van Laugarbakka en Hvammstanga saamgevoeg. Skoolaktiwiteite word tussen die twee dorpe verdeel: die ouer afdelings is op Laugarbakka en die jonger afdelings is op Hvammstanga.
Frederick Culley
Frederick Culley (8 Maart 1879 – 3 November 1942) was 'n Engelse akteur. Hy was bekend vir sy rolle in die rolprente The Suicide Club (1914), The Conquest of the Air (1936), The Barbarian and the Lady (1938), en The Four Feathers (1939).
Anna de Villiers
Verdere studie en loopbaan
Hierna word sy lektrise in Afrikaans aan die Pretoriase Tegniese Kollege en is dan in 1939 vir ’n jaar lank dosent in Kultuurgeskiedenis in die Departement Afrikaanse Kuns en Kultuur aan die Universiteit van Pretoria. In hierdie tyd is sy verhoogbestuurder vir die opvoering van ’n aantal dramas, insluitende Uys Krige se Die arrestasie. Op 1 Julie 1940 word sy aangestel as hoof van die Hugenote Universiteitskollege in Wellington (die eerste en enigste vrou wat ooit hierdie posisie beklee ) en bly in hierdie pos totdat die regering hierdie inrigting in 1950 sluit.
Persoonlike lewe
Hoewel sy nooit getroud is nie, is sy in die veertigerjare kortstondig verloof aan die digter I.D. du Plessis, maar hy verbreek die verlowing. Tot haar dood woon sy in Stellenbosch. Op 1 November 1979 is sy op Stellenbosch oorlede, nadat sy ’n beroerte-aanval gehad het en vir ’n maand in ’n koma in die Stellenbosch Hospitaal gelê het.
Skryfwerk
Sy skryf veral romantiese verhale teen ’n historiese agtergrond. Haar belangstelling in die geskiedenis veroorsaak dat gedetailleerde geskiedkundige agtergrond haar werke telkens vergesel.
Romans
Die breed opgesette roman Sterker as die noodlot is semi-outobiografies van aard en behandel ’n familiegeskiedenis waarin onder andere gefokus word op die probleme van verstedeliking en professionele vroue. Die lewensgeskiedenis van Dora Meyer word in drie dele behandel. In die eerste periode, 1882, ontmoet ons haar as kind in die huis van haar grootouers, oom Jan en tant Alie. Haar moeder is oorlede en haar vader speel glad geen rol in haar lewe nie. Haar grootouers voed haar op volgens die tradisionele Boerebeginsels, wat baie onoordeelkundig en besonder streng toegepas word. Met die verhuising van oom Jan na die dorp weens siekte begin die tweede periode (1890). Dora kom hier baie in aanraking met Justus Hoffman, die dokter se seun, wat in die Kaap gaan studeer. Na oom Jan se dood raak hulle verloof. Die skugter plaasnooi onderneem ’n reis na Kaapstad om haar verloofde te groet voor sy vertrek na Duitsland waar hy in die medisyne gaan studeer. Haar wedervaringe in die stad en op Stellenbosch gee geleentheid vir die skrywer om kommentaar te lewer op die sedes van hierdie stadslewe. Wanneer Dora uitvind dat haar minnaar ontrou is, kom sy na ’n periode van insinking tot die besluit om “sterker as die noodlot” te wees. Sy besluit om die minderwaardigheidskompleks wat sy onder haar oupa se streng opvoeding ontwikkel het, af te skud, ’n loopbaan te kies en haar geestelike selfstandigheid te herwin. Hierdie program word uitgewerk in die derde deel, wat in 1927 begin. Dora is dan ’n vrou van middelbare leeftyd en staan aan die hoof van ’n groot inrigting waar verpleegsters opgelei word. Haar rype lewenservaring en simpatieke geaardheid laat haar die vertroueling van die jongmense word. Al hulle ingewikkelde probleme word opgelos deur Dora se towerformule van sterker as die noodlot te wees. Haar moeilikste probleem is die opleiding van Hedwig, die dogter van haar eertydse minnaar, wat deur ’n stiefmoeder gedwing word om haar pa se huis te verlaat. Die roman stel die ambisieuse doelwit om verskillende geslagte se vernaamste kenmerke, lewenswyses en gebruike weer te gee, wat die skrywer veral deur gebrekkige kommunikasie van die sielkundige aspekte nog nie ten volle tot sy reg laat kom nie.
Die wit kraai behandel die lewe en tye van die Voortrekkerleier Hans de Lange (“Hans Dons”) as hooffiguur. In haar pogings om die geskiedenis so lewensgetrou as moontlik weer te gee, trap die skrywer in die strik om die geskiedenis die verhaal te laat oorheers. Die roman word eindelik meer van ’n geskiedenisboek as roman en die verhaal boet hierdeur baie van sy spanning in, juis omdat die geskiedenis reeds bekend is en die karakters nie werklik uit die vlees kom nie. Dit bevat nogtans vele interessante besonderhede oor die lewe van die Voortrekkers.
Purper daeraad is ’n verhaal van die stigtingsjare van die Hollandse nedersetting aan die Kaap, met die karakters Van Riebeeck en sy hooggeplaaste amptenare. Hierdie boek verower in 1952 die eerste prys vir ’n historiese roman in ’n wedstryd van Dagbreekpers in Johannesburg.
Hercule des Prés verhaal ’n liefdesgeskiedenis teen die agtergrond van die tyd van die Franse Hugenote se koms na die Kaap.
Die storm trek verby is geplaas in die tyd van die totstandkoming van die ou Zuid-Afrikaansche Republiek of Transvaalse selfregering en die Transvaalse Burgeroorlog van 1864. Die negentienjarige Arnoldus Kotzé neem sy suster Rosina saam na Transvaal, maar hy is nie altyd opgewasse teen die bedreigings van die ongetemde land en sy inwoners nie. Hierdie werk verower ’n eerste prys in ’n wedstryd vir ’n historiese roman uitgeskryf deur die Vroue Landbouvereniging in Kaapland.
Kortverhale
Die kortverhaal Die juweel word deur M.S.B. Kritzinger opgeneem in die versamelbundel Die jongste Afrikaanse kortverhale.
Radioreekse
Haar radioreekse Volksgebruike uit vervloë jare en Ons huisvlyt word ook gebundel en haar historiese navorsing lei tot die publikasie van Vrouegalery, Barrevoets oor die Drakensberg en Vroue van die Groot Trek, wat almal profiele gee van prominente vroue.
USS Gerald R. Ford
USS Gerald R. Ford (CVN-78) is die leierskip van sy klas van die Amerikaanse Vloot se vliegdekskepe. Die skip is vernoem na die 38ste president van die Verenigde State van Amerika, Gerald Ford, wat tydens die Tweede Wêreldoorlog vlootgevegsdiens aan boord van die ligte vliegdekskip Monterey in die Stille Oseaan-teater meegemaak het.
Anna de Villiers
Akademiese geskrifte
Haar proefskrif Die Hollandse Taalbeweging in Suid-Afrika word ook gepubliseer. In hierdie werk word die taalstryd vanaf 1795–1925 behandel. Sy skets die proses van verengelsing, die verset daarteen en gee interessante besonderhede omtrent die strewe van die eerste voorlopers van die Hollandse beweging soos J. Suasso de Lima, Charles Etienne Boniface en A.N.E. Changuion. Die slothoofstukke word gewy aan die stryd in verband met die Vereenvoudiging, die oprigting van die Akademie en oorsigte van die taaltoestande in die verskillende provinsies. Die proefskrif is ’n belangrike bydrae tot die kultuurgeskiedenis van die Afrikaner in Suid-Afrika. Verder lewer sy bydraes tot verskeie boeke, wat insluit die Kultuurgeskiedenis van die Afrikaner onder redaksie van C.M. van den Heever en P. de V. Pienaar; Geskiedenis van Suid-Afrika onder redaksie van onder andere A.J.H. van der Walt; en verskeie biografieë in Suid-Afrikaanse Biografiese Woordeboek en Stellenbosch drie eeue.
Talle artikels van haar oor taalkunde, letterkunde, opvoedkunde en kultuur-historiese onderwerpe verskyn in tydskrifte en koerante, terwyl sy ook vanaf 1936 verskeie reekse radiopraatjies lewer. Haar kultuurhistoriese inleiding tot die Suid-Afrikaanse kookkuns, Sê my wat jy eet, word deur Hennie Aucamp in sy versamelbundel Borde borde boordevol opgeneem.
Eerbewyse
Die Universiteit van Londen ken in 1948 ’n eredoktorsgraad (LL.D.-graad) aan haar toe. In 1970 word sy verkies tot ’n eregenoot van die Mount Holyoke Kollege in Massachusetts in die Verenigde State van Amerika. Die Stellenbosse Werkgemeenskap van die Afrikaanse Skrywerskring ken in 1972 erelidmaatskap aan haar toe.
Publikasies
Die volgende publikasies verskyn uit haar pen:
USS Gerald R. Ford
Konstruksie
Die skeepswapen is gesamentlik deur die skeepsborg en die eerste bevelvoerder, kaptein John F. Meier, ontwikkel.
Vordering
In Augustus 2011 is berig dat die skip "struktureel halfpad voltooi" was. In April 2012, is berig dat konstruksie 75 persent voltooi is. Op 24 Mei 2012 is die belangrike mylpaal bereik om die vaartuig tot by die waterlyn te voltooi, toe die kritieke onderste boeg in plek gelig is. Dit was die 390ste van die byna 500 hysings van die integrale modulêre komponente waaruit die vaartuig saamgestel is. Huntington Ingalls het teen 19 Desember 2012 berig dat konstruksie 90 persent strukturele voltooiing bereik het. "Van die byna 500 totale strukturele hysings wat nodig is om die skip te voltooi, is 446 bereik."
Die eiland is geplaas tydens 'n spesiale seremonie op 26 Januarie 2013.
Op 7 Mei 2013 is die laaste van 162 superhysers in plek geplaas, wat die skip tot 100 persent strukturele voltooiing gebring het. Oorblywende werk wat gedoen moes word, sluit in rompverf, skagwerk, voltooiing van elektriese stelsels, vasmeertoerusting, installering van radarstelsels en oorstroming van die droogdok.
Op 11 Julie 2013 is 'n tydkapsule in 'n kamertjie net bokant die vloer vasgesweis, wat 'n lang vloottradisie voortsit. Die tydkapsule bevat items wat deur president Ford se dogter, Susan Ford Bales, gekies is en sluit sandsteen van die Withuis, vlootmunte en vlieëniervlerke van die skip se eerste bevelvoerder in.
Doop en lansering
Die skip was oorspronklik geskeduleer vir tewaterlating in Julie 2013 en aflewering in 2015. Produksievertragings het meegebring dat die tewaterlating tot 11 Oktober 2013 uitgestel moes word en die doopseremonie tot 9 November 2013, met aflewering in Februarie 2016.
Op 9 November 2013 is die skip deur Ford se dogter, Susan Ford Bales, met 'n bottel Amerikaanse vonkelwyn gedoop.
Teen 2013 is konstruksiekoste op $12,8 miljard geraam, 22% bo die 2008-begroting, plus $4,7 miljard aan navorsings- en ontwikkelingskoste. Weens begrotingsprobleme het die Hoof van Vlootoperasies, admiraal Jonathan Greenert, gewaarsku dat daar 'n twee jaar vertraging tot in 2016 kan wees om Gerald R. Ford te voltooi.
Hubert Dreyfus
Hubert Lederer Dreyfus (Terre Haute, 15 Oktober 1929 – Berkeley, 22 April 2017) was 'n Amerikaanse filosoof.
Biografie
Dreyfus was veral bekend vir sy kritiek op kunsmatige intelligensie (KI) en sy werk oor die filosoof Martin Heidegger. Hy studeer aan Harvard en was professor aan die Universiteit van Kalifornië, Berkeley.
In 1998 is aan Dreyfus 'n eredoktorsgraad aan die Erasmus Universiteit in Rotterdam toegeken. In 2003 het Dreyfus die Spinoza-leerstoel aan die Universiteit van Amsterdam beklee.
Dreyfus onderskei vier aannames in KI: die biologiese, die sielkundige, die epistemologiese en die ontologiese aannames. Volgens Dreyfus is hierdie aannames die groot misverstand van navorsers in die KI, maar tog is dit naby aan die idees van mense soos Rodney Brooks.Dreyfus is in 2017 dood op 87-jarige ouderdom.
Boeke
•	Sense and Nonsense (1964) vertaling van Maurice Merleau-Ponty's Sens et non-sens (1948) saam met Patricia Allen Dreyfus
•	What Computers Can't Do: The Limits of Artificial Intelligence (1972)
•	What Computers Still Can't Do: A Critique of Artificial Reason (1979)
•	Michel Foucault: Beyond Structuralism and Hermeneutics (1982) saam met Paul Rabinow
•	Mind Over Machine: The Power of Human Intuitive Expertise in the Era of the Computer (1986) saam met Stuart Dreyfus
•	Being-in-the-World: A Commentary on Heidegger's Being and Time, Division 1 (1991)
•	On the Internet (2001) uit die reeks Thinking in Action
•	On the Internet - Tweede uitgawe (2009) hersiende uitgawe van die eerste weergawe uit 2001
•	All Things Shining: Reading the Western Classics to Find Meaning in a Secular Age (2011) saam met Sean Dorrance Kelly
Artikels
•	Alchemy and Artificial Intelligence (1965)
Pararhaphoxya tenuiramosa
Pararhaphoxya tenuiramosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Orbea pulchella
Orbea pulchella is 'n vetplant wat aan die familie Apocynaceae behoort. Die spesie is endemies aan Suid-Afrika en kom in die Oos-Kaap voor.
Friedrich Domin
Friedrich Domin (15 Mei 1902 – 18 Desember 1961) was 'n Duitse akteur en assistentregisseur. Hy was bekend vir sy rolle in die rolprente Hubertus Castle (1954), The Life of Surgeon Sauerbruch (1954), en Ludwig II: Glanz und Ende eines Königs (1955).
David Daker
David Daker (gebore 29 September 1935) is 'n Engelse akteur. Hy is bekend vir sy rolle in die rolprente Aces High (1976) en Time Bandits (1981), en in die televisiereekse Two People (1979) en Dick Turpin (1979).
Michael Bergin
Michael Bergin (gebore 18 Maart 1969) is 'n Amerikaanse akteur. Hy is bekend vir sy rolle in die rolprent The Broken Hearts Club: A Romantic Comedy (2000) en in die televisiereeks Baywatch (1989).
Kelly Sheridan
Kelly Sheridan (gebore 19 Mei 1977) is 'n Kanadese aktrise. Sy is bekend vir haar rolle in die televisiereekse Escaflowne (1996), Inuyasha (2000), X-Men: Evolution (2000), en My Little Pony: Friendship Is Magic (2010).
Gregg Berger
Gregg Berger (gebore 10 Desember 1950) is 'n Amerikaanse akteur. Hy is bekend vir sy rolle in die televisiereekse ''Aaahh!!! Real Monsters (1994) en The Garfield Show'' (2008).
Orbea sprengeri
Orbea sprengeri is 'n vetplant wat aan die familie Apocynaceae behoort. Die plant is inheems aan Eritrea, Ethiopië, Jemen, Kenia, Saoedi-Arabië, Soedan en Somalië.
Die plant het vier subspesies:
Paratetilla amboinensis
Paratetilla amboinensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Paratetilla en tot die familie Tetillidae. Die wetenskaplike naam van die spesie is die eerste keer geldig gepubliseer in 1898 deur Kieschnick.
Clivia mirabilis
Clivia mirabilis is 'n plant en geofiet wat tot die genus Clivia behoort. Die spesie in endemies aan die Noord- en die Wes-Kaap voor waar dit gevind word op die Bokkeveldberge plato by Nieuwoudtville waar daar twee subpopulasies is. Die plant word bedreig deur die gebruik daarvan deur tuinboukundiges.
Philip Dorn
Philip Dorn (30 September 1901 – 9 Mei 1975) was 'n Duitse akteur. Hy was bekend vir sy rolle in die rolprente Random Harvest (1942), Passage to Marseille (1944), I Remember Mama (1948), en The Fighting Kentuckian (1949).
Orbea rogersii
Orbea rogersii is 'n vetplant wat aan die familie Apocynaceae behoort. Die plant is inheems aan Botswana, Eswatini, Zimbabwe en Suid-Afrika waar dit in KwaZulu-Natal, Limpopo en Mpumalanga voorkom.
MusicBrainz
MusicBrainz is 'n projek wat daarop gemik is om 'n oop musiek databasis te skep wat soortgelyk is aan die freedb-projek. MusicBrainz is gestig in reaksie op die beperkings op die Compact Disc Database (CDDB), 'n databasis vir sagteware programme om inligting oor klank-CD's (CD's) op die internet te soek. MusicBrainz het sy doelwitte uitgebrei om buite 'n kompakte-skyf metadata stoorkamer te wees (dit is inligting oor die kunstenaars, kunstenaars, liedjieskrywers, ens.), om 'n gestruktureerde oop aanlyn databasis vir musiek te word.
MusicBrainz vang inligting oor kunstenaars, hul opgeneemde werke en die verhoudings tussen hulle. Opname inskrywings op 'n minimum van die album titel, enkelsnit titels, en die lengte van elke snit. Hierdie inskrywings word gehandhaaf deur vrywillige redakteurs wat gemeenskapskryfstylriglyne volg. Werke kan ook inligting stoor oor die vrylating en land, die CD-ID, dekkingskuns, akoestiese vingerafdruk, vrye vorm annotasie teks en ander metadata. In 2018 bevat MusicBrainz inligting oor ongeveer 1,4 miljoen kunstenaars, 2 miljoen uitgawes en 19 miljoen opnames.
Mooirivier (Groot Vis)
''Hierdie artikel handel oor die sytak van die Groot-Visrivier. Vir ander riviere met dieselfde naam, sien Mooirivier (dubbelsinnig)''
Die Mooirivier is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.
Turraea floribunda
Die kanferfoelieboom (Turraea floribunda) is 'n boom wat deel is van die Meliaceae familie. In Suid-Afrika is die spesie inheems in KwaZulu-Natal en die Oos-Kaap. In die res van Afrika is die boom inheems in Burundi, Demokratiese Republiek die Kongo, Eswatini, Kenia, Malawi, Mosambiek, Rwanda, Soedan, Tanzanië, Uganda en Zimbabwe.
Die boom se FSA-nommer is 296.
Rebecca Shoichet
Rebecca Shoichet (gebore 6 Februarie 1975) is 'n Kanadese aktrise. Sy is bekend vir haar rolle in die rolprente My Little Pony: Equestria Girls (2013), My Little Pony: Equestria Girls - Rainbow Rocks (2014), en My Little Pony: Equestria Girls - Friendship Games (2015), en in die televisiereeks My Little Pony: Friendship Is Magic (2010).
Gary Daniels
Gary Daniels (gebore 9 Mei 1963) is 'n Engelse akteur en vervaardiger. Hy is bekend vir sy rolle in die rolprente Fist of the North Star (1995), Black Dynamite (2009), Tekken (2010), en The Expendables (2010).
Orbea paradoxa
Orbea paradoxa is 'n vetplant wat aan die familie Apocynaceae behoort. Die plant is inheems aan Eswatini, Mosambiek en Suid-Afrika waar dit in KwaZulu-Natal en Mpumalanga voorkom. In Zoeloe staan die plant as umanhlangwane bekend.
Anna Silk
Anna Silk (gebore 31 Januarie 1974) is 'n Kanadese aktrise en vervaardiger. Sy is bekend vir haar rolle in die rolprent Breakfast with Scot (2007) en in die televisiereekse Being Erica (2009) en Lost Girl (2010).
Peter Bergman
Peter Bergman (gebore 11 Junie 1953) is 'n Amerikaanse akteur. Hy is bekend vir sy rolle in die televisiereekse All My Children (1970), The Young and the Restless (1973), The Bold and the Beautiful (1987), en The King of Queens (1998).
The Shawshank Redemption
The Shawshank Redemption is 'n Amerikaanse dramarolprent wat deur Frank Darabont geskryf en geregisseer is. Dit is geskoei op die Stephen King-novella van 1982 Rita Hayworth and Shawshank Redemption. Dit vertel die verhaal van die bankier Andy Dufresne (Tim Robbins), wat lewenslange tronkstraf in die Shawshank-staatsgevangenis kry vir die moord op sy vrou en haar minnaar, ondanks die feit dat hy beweer hy is onskuldig. Oor die volgende twee jaar bevriend hy 'n medegevangene, Ellis "Red" Redding (Morgan Freeman), en word hy instrumenteel in 'n geldwasoperasie deur die hoof van die tronk, Samuel Norton (Bob Gunton). William Sadler, Clancy Brown, Gil Bellows en James Whitmore verskyn in byrolle.
Darabont het die rolprentregte op King se storie in 1987 gekoop, maar dit eers vyf jaar later begin ontwikkel, toe hy die draaiboek oor agt weke geskryf het. Twee weke nadat hy die draaiboek aan Castle Rock Entertainment voorgelê het, het Darabont 'n begroting van $25 miljoen gehad om The Shawshank Redemption te vervaardig. Hoewel die rolprent in Maine afspeel, het die grootste deel van die verfilming van Junie tot Augustus 1993 feitlik geheel en al in Mansfield, Ohio geskied, met die Ohio-staatsgevangenis as die gevangenis in die rolprent.
Fischer-vergelyking
In finansiële wiskunde en ekonomie druk die Fisher-vergelyking die verband tussen nominale rentekoerse en reële rentekoerse onder inflasie uit. Vernoem na Irving Fisher, 'n Amerikaanse ekonoom, kan dit uitgedruk word as:
Waar
i = r + \pi of.
Chinese porselein
Chinese porselein is reeds sedert die Tang-dinastie (618-907) vervaardig. Deur die eeue heen is dit uitgevoer na verskeie lande in die Ooste en na Europa, waar dit om die besondere kwaliteit daarvan bewonder is, en baie het dit begin namaak. Op die porselein, wat meestal wit was, is blou of veelkleurige beskilderinge aangebring.
Algemeen
Pottebakkerswerk is omstreeks 2500 v.C. al in China gemaak. Na allerlei eksperimente is tydens die Tang-dinastie daarin geslaag om porselein te vervaardig. Dit was baie harder as erdewerk, maar nog nie so dun en deursigtig soos die porselein wat later gemaak is nie. In die begin is daar ook nog baie porseleinagtige erdewerk gemaak wat wei hard, maar baie dikker was as egte porselein, die sogenaamde seladon-erdewerk. Dit was meestal roomkleurig of liggroenblou geglasuur. Die liggroen seladon-glasuring het baie beroemd geword.
Jwan- en Ming-dinastie
Tydens die Jwan-dinastie (1279-1368) is porselein gemaak wat met blommotiewe beskilder is. Die groot bloeiperiode van Chinese porselein het egter eers onder die daaropvolgende Ming-dinastie (1368-1636) begin. Behalwe met blomme, is die porselein van toe af ook met diere en mensfiguurtjies versier. Die belangrikste porseleinstad was Tsjing-tuh-tsjen. Hierdie bloeitydperk het voortgeduur tot in die 19e eeu. Die Mingporselein het veral uit komme, borde en vase bestaan. Later het ook teeserviese bygekom.
Die porseleinware is eintlik net in opdrag van die Chinese keisers en vir uitvoer vervaardig. So is porselein vir die eerste keer gedurende die 16e eeu deur middel van die Portugese in Europa ingevoer. Van die porselein was wit wat met ŉ grysagtige blou beskilder is en uit die tyd van die Wan-Ii-keiser (1573-1619) dateer. In Nederland het dit bekend geraak as kraakporselein, so genoem na die Portugese skepe (kraak = caraque, 'n soort skip) waarmee die ware vervoer is en wat in 1604 deur die Nederlanders buitgemaak is. Hierna het die Verenigde Oos-Indiese Kompanjie (VOC) self die invoer behartig.
Tsjing-dinastie
In die Weste was die Kang-si-porselein baie gewild, en dit het sy naam gekry van Kang-si (1662-1722), die tweede keiser van die Tsjing-dinastie (1636-1911). Dit was suiwer wit met helderblou beskilderinge. Groot hoeveelhede hiervan is na Europa uitgevoer. Net so gewild, veral gedurende die 18e eeu, was die porselein wat met verskillende kleure beskilder is en later Franse benaminge gekry het, afhangende van die belangrikste kleur in die beskildering. So was daar die famille rose (ligrooi), die famille verte (groen) en die baie seldsame famille noire (swart).
Daar was ook suiwer wit porselein sonder enige beskildering, die blanc de Chine, en die porselein met gekleurde glasuur, bv. Goudgeel, koningsblou of donkerrooi. Behalwe die tipies Chinese porselein is daar ook die waarvoor spesiale opdragte ontvang is, die Chine de commande, wat beskilder is met Europese voorstellings soos portrette en stadswapens. Die meeste hiervan dateer uit die 18e eeu. Gedurende die 19e eeu het die porseleinbedryf in China vinnig agteruitgegaan as gevolg van verskeie rampe wat die land getref het. Sedertien was dit van geen noemenswaardige betekenis.
Navolging
Chinese porselein is in baie lande nagemaak. In Nederland, waar die vraag die aanbod oortref het, het veral die Delftse pottebakkers in die 17e en 18e eeu probeer om dit met hul erdewerk na te boots. Elders in Europa is eers in die 18e eeu daarmee begin, ook eers met erdewerk en later met egte porselein. In Japan is nabootsings spesiaal vir uitvoer na Europa gemaak.
Die Japanse Arita-porselein het later baie bekend geword. In Suid-Afrika het daar sedert die middel van die 20e eeu ŉ nuwe belangstelling gekom in die kuns om fyn porselein van hoë gehalte te vervaardig. By Blackheath naby Kaapstad en in Rosslyn by Pretoria is daar fabrieke wat besondere produkte lewer.
Versamelings
Waardevolle versamelings van Chinese porselein is in die Haagse Gemeentesentrum,, die Het Princessehof-museum in Leeuwarden en die Victoria and Albert-museum in Londen. Gedurende die bewind van die VOC is heelwat Chinese porselein in Suid-Afrika gebring. In die Nasionale Kultuurhistoriese en Opelug-meuseum in Pretoria is daar baie mooi voorbeelde van Chinese keramiek uit verskillende tydperke, terwyl daar in die Nasionale Kultuurhistoriese Museum in Kaapstad ook ŉ waardevolle versameling ten toon gestel word.
Nkombose
Nkombose is 'n nedersetting in die Mtubatuba Plaaslike Munisipaliteit, Umkhanyakude-distriksmunisipaliteit in noordoostelike KwaZulu-Natal, Suid-Afrika.
Chelan Simmons
Chelan Simmons (gebore 29 Oktober 1982) is 'n Kanadese aktrise. Sy is bekend vir haar rolle in die rolprente John Tucker Must Die (2006), Final Destination 3 (2006), Good Luck Chuck (2007), en Tucker and Dale vs Evil (2010).
Saul B. Cohen
Saul Bernard Cohen (gebore 28 Julie 1925 in Malden, Massachusetts, † 9 Junie 2021 in Larchmont, New York ) was 'n Amerikaanse geograaf en universiteitsprofessor. Hy het die term splintergordel (Shatterbelt) in geopolitiek en internasionale betrekkinge geskep.
Lewe
Cohen het vanaf 1943 aan die Harvard-universiteit gestudeer, waar hy sy doktorsgraad behaal. Nadat hy aan verskeie Amerikaanse universiteite onderrig het, insluitend die US Naval War Academy, was hy vanaf 1965 professor aan Clark-universiteit en vanaf 1978 ook President van Queens College by City University of New York. In 1965 is hy verkies as 'n genoot van die American Association for the Advancement of Science. In 1963 het Cohen die splintergordel geopolitieke teorie geformuleer. Hiervolgens word na daardie streke van die wêreld wat intern onstabiel is en gekenmerk word deur die feit dat verskeie eksterne moondhede beheer oor die streek probeer verkry, na verwys as die splintergordel. Sommige splintergordel-state het alliansies gevorm met een of meer van die mededingende magte. Dit sal hul botsende belange in die streek projekteer en sodoende die risiko van konflik verhoog.
LOT Polish Airlines
Polskie Linie Lotnicze LOT is 'n vlagdraer-lugredery gebaseer in Pole. Dit het 5 000 werknemers en bedien 120 roetes. Die tuisbasis is die Warskou Chopin-lughawe.
Modderpoortrivier
Die Modderpoortrivier is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.
Tandoori-hoender
Tandoori-hoender is 'n Suid-Asiatiese hoendergereg gemarineer in jogurt en speserye en gerooster in 'n tandoor, 'n silindriese klei-oond. Die gereg is nou wêreldwyd gewild. Die moderne vorm van die gereg is in die laat 1940's deur die Moti Mahal-restaurant in Nieu-Delhi gewild gemaak.
LOT Polish Airlines
Die naam Polskie Linie Lotnicze beteken Poolse lugredery, LOT beteken 'die vlug' in Pools.
Tandoori-hoender
Oorsprong
Geregte soortgelyk aan tandoori-hoender het moontlik gedurende die Harappan- beskawing gedurende die Bronstydperk van Indië bestaan. Volgens die argeoloog professor Vasant Shinde kan die vroegste bewyse vir 'n gereg soortgelyk aan tandoori-hoender in die Harappan-beskawing gevind word wat terugdateer na 3000 v.C. Sy span het antieke oonde by Harappan-terreine gevind wat soortgelyk is aan die tandoors wat in die staat Punjab gebruik word. Fisiese oorblyfsels van hoenderbene met verkoolmerke is ook opgegrawe.
LOT Polish Airlines
Geskiedenis
Die lugredery is op 29 Desember 1928 gestig deur al die private lugrederye in Pole in 'n nasionale lugredery saam te smelt. LOT was 'n stigterslid van IATA en bly een van die wêreld se oudste lugrederye in bedryf. Die eerste vliegtuie wat deur LOT gebruik is, was die Junkers F.13 en Fokker F.VII's met die eerste internasionale diens na Wene, Oostenryk, wat op 2 Augustus 1929 gevlieg is.
Tandoori-hoender
Oorsprong
Harappan-huise het sleutelgat-oonde met sentrale pilare gehad wat gebruik is om vleis te braai en brood te bak. Sushruta Samhita teken aan dat vleis in 'n oond (kandu) gaargemaak word nadat dit in speserye soos swart mosterdpoeier (rai) en geurige speserye gemarineer is. Volgens Ahmed (2014) het Harappan-oondstrukture moontlik op soortgelyke wyse as die moderne tandoors van die Punjab gewerk.
LOT Polish Airlines
Geskiedenis
Met 'n vloot van 75 vliegtuie teen 2021, is LOT Polish Airlines die 18de grootste operateur in Europa en bedien meer as 120 bestemmings regoor Europa, Asië en Noord-Amerika.
Tandoori-hoender
Oorsprong
Tandoori-hoender as 'n gereg het sy oorsprong in die Punjab voor die onafhanklikheid van die verdeling van Indië. In die laat 1940's is tandoori-hoender by Moti Mahal in die omgewing Daryaganj in Nieu-Delhi gewild gemaak deur Kundan Lal Jaggi en Kundan Lal Gujral, wat Punjabi Hindoe-migrante van Peshawar was. sowel as die stigters van die Moti Mahal restaurant. Mokha Singh het die Moti Mahal-restaurant in die Peshawar-omgewing van Brits-Indië, wat nou deel is van die buurland Pakistan, gestig.
LOT Polish Airlines
Bestemmings
Die meeste van die bestemmings word bereik vanuit sy spilpunt by Warskou Chopin-lughawe. Sedert 2018 het LOT 'n sekondêre internasionale spilpunt by Budapest Ferenc Liszt Internasionale Lughawe in Hongarye, waar dit gereeld geskeduleerde vlugte na New York en Seoel bedryf. LOT Charters is die lugredery se volfiliaal wat namens Poolse toeroperateurs huurvlugte aanbied deur LOT se hooflynvloot te gebruik.
Tandoori-hoender
Oorsprong
In die Verenigde State het tandoori-hoender teen die 1960's op spyskaarte begin verskyn. Jacqueline Kennedy het na berig word "hoender tandoori" geëet op 'n vlug van Rome na Bombaai in 1962. 'n Resep vir tandoori-hoender is in 1963 in die Los Angeles Times gedruk, vir "die gasvrou op soek na 'n vars idee vir 'n partytjie-ete"; 'n soortgelyke resep het in 1964 in dieselfde koerant verskyn.
LOT Polish Airlines
Bestemmings
Polish Airlines LOT het 'n digte Europese netwerk, bo en behalwe vir sy vlugte in Asië, die Midde-Ooste en Noord-Amerika. LOT is sedert 2003 'n lid van Star Alliance.
Tandoori-hoender
Voorbereiding
Rou hoenderporsies word ontvel en dan gemarineer in 'n mengsel van dahi (jogurt) en tandoori masala, 'n speserymengsel. Dit word gegeur en gekleur met rooipeper, rooi brandrissiepoeier, of Kashmiri rooi brandrissiepoeier sowel as borrie of voedselkleursel. Die gemarineerde hoender word op sosatiestokkies geryg en teen hoë temperature in 'n tandoor-oond gaargemaak, wat met houtskool of hout verhit word, wat bydra tot die rokerige geur. Die gereg kan ook in 'n standaardoond gaargemaak word, met 'n spit of rotisserie, of oor warm houtskool.
LOT Polish Airlines
Bestemmings
LOT Polish Airlines het kodedeelooreenkomste met die volgende rederye:
Vloot
Die vloot van LOT Polish Airlines het in Maart 2020 uit die volgende vliegtuie bestaan:
Ntondweni
Ntondweni is 'n nedersetting in die Mtubatuba Plaaslike Munisipaliteit, Umkhanyakude-distriksmunisipaliteit in noordoostelike KwaZulu-Natal, Suid-Afrika.
Paul Darrow
Paul Darrow (2 Mei 1941 – 3 Junie 2019) was 'n Engelse akteur. Hy was bekend vir sy rolle in die rolprent Die Another Day (2002) en in die televisiereeks Blake's 7 (1978).
Orbea namaquensis
Orbea namaquensis is 'n vetplant wat aan die familie Apocynaceae behoort. Die spesie is endemies aan Suid-Afrika en kom in die Noord-Kaap voor.
Beesstert
Beesstert (oxtail) is die kulinêre naam vir die stert van geslagde diere. Voorheen het dit slegs verwys na die stert van 'n gekastreerde manlike bees, 'n os. 'n Volle beesstert weeg gewoonlik 1-1,8 kg (2-4 lbs.) en bestaan uit die ronde stertwerwels met 'n klein hoeveelheid spierweefsel (vleis) rondom geheg. Dit word ontvel en in kort lengtes gesny (tussendeur die werwels), gereed vir die kliënt.
Beesstert is 'n bebeende, gelatien-ryke vleis, wat gewoonlik stadig gaargemaak word as 'n stowe of bredie. Dit is ook 'n tradisionele voorraadbasis vir 'n sop. Hoewel die tradisionele voorbereiding dikwels ure se stadige kook benodig het, het moderne metodes 'n kortpad gevind deur die gebruik van 'n drukkoker. Dit verskaf 'n gewilde geur vir poeiersop, kitssop en geblikte sop in die Verenigde Koninkryk en vele lande.
Verskillende lande
Beesstert is baie gewild in Suid-Afrika waar dit dikwels gestowe word in 'n tradisionele potjie ('n driebeen-gietysterpot wat oor 'n oop vuur geplaas word).
Beesstert word ook geëet in ander suidelike dele van Afrika soos Zimbabwe en bedien met mieliepap en groente.
Beesstert is die belangrikste bestanddeel van die Italiaanse gereg koda alla vaccinara.
Xander Berkeley
Xander Berkeley (gebore 16 Desember 1955) is 'n Amerikaanse akteur en vervaardiger. Hy is bekend vir sy rolle in die rolprente Terminator 2 (1991), Air Force One (1997), Gattaca (1997), en Shanghai Noon (2000).
Beesstert
Verskillende lande
Gestoofde beesstert met botterbone of as hoofgereg (met rys) is gewild in Jamaika, Trinidad en ander Wes-Indiese kulture.
Turraea nilotica
Die laeveldkanferfoelieboom (Turraea nilotica) is 'n boom wat deel is van die Meliaceae familie. In Suid-Afrika is die spesie inheems in Limpopo en die Mpumalanga. In die res van Afrika is die boom inheems in Burundi, Eswatini, Ethiopië, Kenia, Malawi, Mosambiek, Soedan, Somalië, Tanzanië, Zambië en Zimbabwe.
Die boom se FSA-nommer is 297.
Outeur aanhaling (botaniese nomenklatuur)
In botaniese nomenklatuur, is die outeur aanhaling die manier om die persoon of groep mense aan te haal wat 'n botaniese naam geldig gepubliseer het. Met ander woorde, die een wie die naam eerste gepubliseer het terwyl hy voldoen het aan die formele vereistes soos gespesifiseer deur dieInternational Code of Nomenclature for algae, fungi, and plants (ICN). In gevalle waar 'n spesie nie meer in sy oorspronklike generiese plasing is nie (bv. 'n nuwe kombinasie van genus en spesifieke bynaam), beide die gesag vir die oorspronklike genusplasing en dié vir die nuwe kombinasie word gegee (eersgenoemde tussen hakies).
In plantkunde, dit is gebruiklik (hoewel nie verpligtend nie) om skrywersname volgens die erkende lys van botaniste volgens outeursafkorting af te kort.
Orbea mcloughlinii
Orbea mcloughlinii is 'n vetplant wat aan die familie Apocynaceae behoort. Die spesie is endemies aan Suid-Afrika en kom in KwaZulu-Natal en die Oos-Kaap voor; vanaf die Oribiravyn tot in die Umtata omgewing.
Stephen Dartnell
Stephen Dartnell (1931 – 1995) was 'n Engelse akteur, regisseur, en skrywer. Hy was bekend vir sy rolle in die rolprent Oscar Wilde (1960) en in die televisiereekse Doctor Who (1963) en A Tale of Two Cities (1965).
Berzelia cordifolia
Berzelia cordifolia is 'n struik wat tot die Asteraceae familie hoort. Die spesie is endemies in die Wes-Kaap en is deel van die fynbos. Die plant kom voor van die Potberg in die De Hoop-natuurreservaat tot by die Breederiviermonding by Infanta. Dit het 'n voorkomsgebied van 150 km² en daar is agt subpopulasies. Die spesie word bedreig deur indringerplante en ontwikkeling aan die kus.
Heinz Drache
Heinz Drache (9 Februarie 1923 – 3 April 2002) was 'n Duitse akteur. Hy was bekend vir sy rolle in die rolprente Spy for Germany (1956), Die Tür mit den 7 Schlössern (1962), en Coffin from Hong Kong (1964).
Hippocampinae
Die Hippocampinae is 'n subfamilie van klein mariene visse in die Syngnathidae familie. Afhangende van die klassifikasiestelsel wat gebruik word, bestaan dit uit óf seeperdjiess en pygmee-pypperde, of net seeperdjies.
Simply Nailogical
Simply Nailogical (gebore 17 Oktober 1988) is 'n Kanadese aktrise, regisseuse, skryfster, en vervaardiger. Sy is bekend vir haar rolle in die televisiereekse YouTubers React (2012) en Simply Nailogical (2014).
Brian Kernighan
Brian Wilson Kernighan (/ˈkɜːrnɪhæn/; gebore op 1 Januarie 1942) is 'n Kanadese rekenaarwetenskaplike wat gewerk het by Bell Labs saam met die skeppers van Unix, Ken Thompson en Dennis Ritchie, en wat bygedra het tot die ontwikkeling van Unix. Hy is ook mede-outeur van die AWK- en AMPL-programmeertale. Die "K" in K&R C en die "K" in AWK staan beide vir "Kernighan". Sedert 2000 is Brian Kernighan professor by die Departement Rekenaarwetenskap aan die Universiteit van Princeton, waar hy ook die Voorgraadse Departementsverteenwoordiger is.
Lourensrivier
Die Lourensrivier vloei deur Somerset-Wes en die Strand.
Die rivier ontspring in die klowe van Sneeukop, Helderberg, die Hottentots-Hollandberge, Stellenboschberg en die Jonkershoekberge. Daar is die jaarlikse reënval 2 500mm en meer per jaar. Die rivier is 16 km lank en loop deur Lourensford, Vergelegen, Morningside, Bridgewater, kruis die N2-nasionale pad en net daarna sluit die Melksloot van wes by die rivier aan. In die Strand vloei dit onder Broadway verby, suid van die Strand-gholfbaan, onder deur Strandweg en mond by die piekniekterrein in Valsbaai uit.
Aanvanklik het die rivier as die Tweederivier bekendgestaan. Na wie die rivier later vernoem is, kan nie met sekerheid agterhaal word nie. Reeds in 1845 is 'n brug oor die Lourensrivier gebou. Hierdie brug in Somerset-Wes is op een na die oudste brug in Suid-Afrika en is in 1938 tot gedenkwaardigheid verklaar.
Trivia
Die oudste brug in Suid-Afrika is in die Franschhoekpas.
Conrad Dreher
Conrad Dreher (30 Oktober 1859 – 7 Desember 1944) was 'n Duitse akteur en skrywer.
Hippocampus (dubbelsinnig)
Die hippocampus is 'n anatomiese onderafdeling van die brein, so genoem vir sy fisiese ooreenkoms met 'n seeperd.
Hippocampus of Hippocamp kan verwys na:
Andy Berman
Andy Berman (gebore 24 Februarie 1968) is 'n Amerikaanse vervaardiger, akteur, en skrywer. Hy is bekend vir sy rolle in die rolprente It's Kind of a Funny Story (2010), Playing for Keeps (2012), en Mirror Mirror (2012), en in die televisiereeks Psych (2006).
Maraiskloof
Die Maraiskloof is 'n spruit wat in die Oos-Kaap in Suid-Afrika vloei. Dit is deel van die opvanggebied van die Groot-Visrivier.
Clivia gardenii
Clivia gardenii is 'n plant en geofiet wat tot die genus Clivia behoort. Die spesie kom in KwaZulu-Natal voor vanaf die Ngomewoude tot by die KwaZulu-Natal Middeland en het 'n voorkomsgebied van 6 900 km². Daar is tans minder as tien subpopulasies en die spesie het 30% van sy habitat verloor die afgelope 90 jaar weens die oormatige gebruik daarvan deur tradisionele genesers asook die versameling daarvan deur tuinboukundiges. Die aanplant van plantasies, gewasverbouing en ontwikkeling is ook bedreigings.
KFC
KFC (die naam was oorspronklik 'n afkorting vir Kentucky Fried Chicken) is 'n kitskosrestaurantketting wat spesialiseer in gebraaide hoender. Hul hoofkantoor is in Louisville, Kentucky, in die Verenigde State. Dit is die wêreld se tweede grootste restaurantketting (volgens verkope) na McDonald's, met 18 875 winkels in 118 lande en gebiede. Sedert Desember 2013 is die maatskappy 'n filiaal van Yum! Brands, 'n restaurantmaatskappy wat ook die eienaar van die Pizza Hut en Taco Bell-kettings is.
KFC is gestig deur kolonel Harland Sanders, 'n entrepreneur wat begin het om braaihoender by sy padrestaurant in Corbin, Kentucky te verkoop tydens die Groot Depressie. Sanders identifiseer die potensiaal van die restaurantfranchise-konsep, en die eerste "Kentucky Fried Chicken" franchise open in Utah in 1952. KFC se hoender word so gewild in die kitskosbedryf, dat dit uitloop op die diversifisering van die mark deur die uitdaging van die hamburger se gevestigde oorheersing. Deur homself as "Kolonel Sanders" te merk en bemark, het Harland Sanders 'n prominente figuur in die Amerikaanse kulturele geskiedenis geword, en sy beeld word steeds in KFC advertensies gebruik. Maar die maatskappy se vinnige uitbreiding, beide plaaslik en oorsee, het die ouerwordende Sanders later oorweldig, en in 1964 het hy die maatskappy verkoop aan 'n groep van beleggers gelei deur John Y. Brown, Jr en Jack C. Massey.
Produk
KFC verkoop hoenderprodukte wat volgens 'n spesiale bedryfsresep voorberei word. Deel van die bereidingsproses is dat die braai onder druk gebeur waardeur die bereidingstyd aansienlik verkort word. Saam met die belangrikste produk, hoender met 'n bros skil, bedien KFC ook ander geregte soos hoenderburgers, nuggets, skyfies of pap, toegevoudes, 'n verskeidenheid nie-alkoholiese drankies en nageregte. Verder is daar in verskeie lande 'n aparte spyskaat van produkte beskikbaar, soos kebabs, toebroodjies, tortilla's en koekies. Daarbenewens word daar in die 21ste eeu op sommige plekke ook bees-, vark- en visprodukte probeer.
Fasiliteit
KFC posisioneer homself as 'n kitskosrestaurant met 'n standaard spyskaart en binneafwerking, en die kleure rooi en wit oorheers die restaurante. Daar is 'n toonbank met 'n ry kasregisters waar kliënte hul bestellings kan plaas en gewoonlik dit binne 'n paar minute ontvang. Die eetarea is helder verlig en voorsien van TV-skerms waarop geslote programmering vertoon word. Dit is dikwels videosnitte van liedjies wat inligting en advertensies oor KFC vertoon.
Ophondweni, Mtubatuba
Ophondweni is 'n nedersetting in die Mtubatuba Plaaslike Munisipaliteit, Umkhanyakude-distriksmunisipaliteit in noordoostelike KwaZulu-Natal, Suid-Afrika.
Tyrell Davis
Tyrell Davis (29 September 1902 – 8 Desember 1970) was 'n Engelse akteur. Hy was bekend vir sy rolle in die rolprente His Glorious Night (1929), Strictly Unconventional (1930), Let Us Be Gay (1930), en Chances (1931).
Nadia Beukes
Nadia Beukes, gebore 19 Augustus 1982, is 'n Suid-Afrikaanse aktrise, sangeres en rolverdelingregisseur. Sy maak haar TV-debuut in 2016 as Iva in Getroud met rugby en is bekend vir haar rolle in rolprente soos Sterlopers (2014), Mooirivier (Marcelle, 2015) en Stroomop (Judy, 2018). Nadat sy matrikuleer het aan Hoërskool Uitsig in Centurion, het Beukes het ŉ honneursgraad in Kommunikasie en Bemarking behaal aan die Universiteit van Johannesburg en het ook opleiding vanaf 1991 tot 1998 ontvang in klopdanse by die Diana Walton Ateljee. Vanaf 2001 tot 2003 het Beukes opleiding in Drama ontvang en in 2003 het sy ook stemopleiding onderneem by die kykNET Zing Akademie.
Beukes het veral bekendheid verwerf toe sy as kontinuïteitsaanbieder vir die kykNET-kanaal gewerk het. Sy het ook as veldaanbieder vir verskeie ander produksies gedoen, soos EkoNET, Dekor, Tjirp en Tuine en Tossels. Beukes was ook in die kykNET-sepie, Villa Rosa, waar sy die rol van die prokureur Erica Brink vertolk het. Beukes het ook in die kinderprogram, Bundu Buddies, op die Koowee-kinderkanaal, die rol van Kallie vertolk. As sangeres was Beukes vir vier jaar deel van die a capella groep, Cutt Glas, die sanggroepe The Dahlings en Dinamiese Dames en NX, asook rolle in die musiekblyspele: The Rocky Horror Show, Ons vir jou en Janice Honeyman se produksie, Snow White. Om haar sangloopbaan te bevorder het Beukes aan 'n paar sangkompetisies deelgeneem en het onder ander onder by Idols (Seisoen 2) deel van die Top 70 gevorm, by SA's Got Talent 2009 was sy deel van die Top 50 onder die sanggroep The Dahlings, by die kykNET Zing! kompetisie (seisoen 1) was sy deel van die Top 6 en by die Crescendo sangkompetisie was sy 'n semi-finalis. Van Beukes se opnames is op twee albums vrygestel, NX Brieweboks en ''Zing! Top 10''.
Saam met haar voormalige man, Xander Steyn, het Beukes help skryf aan en die vervaardiging behartig van die album van die groep, Brieweboks. In 2003 was Beukes een van die 6 top-finaliste vir die Zing kompetisie en in 2005 het sy dit tot in die Top 70 deurgedring van die Idols sangkompetisie. In 2010 was sy deel van die ATKV-musiekblyspel, Agent Snoet, wat landswyd getoer het. Die daaropvolgende jaar het sy die rol van Esmé Naudé vertolk in die Deon Opperman se televisiedrama, Hartland, asook ŉ rol in die verhoogproduksie Tree Aan. Beukes het al stemwerk vir kommersiële en gemeenskapsradiostasies gedoen, wat oorklanking, advertensies en boekvoorlesing inlsuit.
Skryf
In 2017 is Beukes se eerste boek, Paaie van Hoop, deur NB-uitgewers gepubliseer. Die boek is gebaseer op haar lewensverhaal en is geskryf deur die skrywer Jana van der Merwe.
Persoonlik
Op 10 September 2016, is Beukes met Dawid de Villiers getroud. Die egpaar se seun, Davey, is in Augustus 2018 gebore.
Herb Bermann
Herb Bermann is 'n Amerikaanse skrywer en akteur. Hy is bekend vir sy rolle in die rolprente One Last Chance (2004) en Lawless (2012), en in die televisiereekse Wonder Woman (1975) en S.W.A.T. (1975).
Airbus A350
Die Airbus A350 is 'n familie van langreik, tweemotorige wyerompstralervliegtuie wat ontwikkel en gebou word deur die Europese vliegtuigvervaardiger Airbus. Die A350 is die eerste Airbus waarvan beide die romp- en vlerkstrukture hoofsaaklik van koolstofveselversterkte polimeer gemaak word. Dit kan 250 tot 350 passasiers in 'n tipiese drieklassitplekuitleg vervoer, of met sitplek vir 'n maksimum van 440-550 passasiers, afhangende van die variant.
Ontwerp
Die A350 is oorspronklik bedink in 2004 as 'n grootliks nuwe ontwerp, maar met 'n romp wat op die A330 gebaseer is. Dit is afgekeur deur meeste voornemende kliënte. Airbus het die vliegtuig herontwerp en dit herdoop na die A350 XWB (ekstra wyeromp). Airbus het gesê dat dit meer brandstofdoeltreffend sou wees as die mededingende Boeing 787 Dreamliner en die bedryfskoste tot 8% laer.